b'\n_START_ARTICLE_\nFasunga\n_START_SECTION_\nVsebina\n_START_PARAGRAPH_\nFasunga je zbirka dvajsetih kratkih zgodb, sodobnega slovenskega pisatelja Nejca Gazvode, v katere avtor vklju\xc4\x8duje in prepleta resni\xc4\x8dnost in prihodnost. Pogosto vstopa tudi v neke vrste fantazijsko resni\xc4\x8dnost. Prikazuje nam, kam bo pripeljala odtujenost med ljudmi ter odtujenost med ljudmi in naravo, saj se zaradi dana\xc5\xa1nje tehnologije vse bolj in bolj odtujujemo od nje. Kot tematske stalnice po pogosto pojavljajo sanje in fantazija, ki lahko predstavljajo tudi neke vrste pobeg. Dru\xc5\xbeine v posameznih zgodbah ne predstavljajo topline in ljube\xc4\x8dega doma, kjer bi se posameznik lahko osebnostno razvil. Nekateri junaki pogosto podlegajo trendom, saj naj bi lepi ljudje la\xc5\xbeje dosegli uspeh. Pripovedovalec je prvoosebni in brezimenski. Jezik je poln slenga, z malo metaforami, kar pa lahko interpretiramo kot jezik sodobne stvarnosti in prihodnosti. V Fasungi avtor torej razmi\xc5\xa1lja o tem, kaj oblikuje mladega sodobnega \xc4\x8dloveka.'